Hierdie plekkie is so goed en smaakvol ingerig met alles wat mens nodig het. En wat dit so spesiaal maak, is al die geskenkies. Baie dankie daarvoor! Stapafstand van winkels en eetplekkies en die mooiste uitsig. Dit was 'n kuiertjie wat ons altyd sal onthou.
Eienaars vriendelik en ons is baie hartlik verwelkom. Woonstel baie netjies met pragtige binnenshuisversiering. Goed geleë met pragtige uitsig oor die see. Sal beslis aanbeveel. Ek gee hierdie plekkie 10 uit 10.
Pa Nannas Place is geleë baie na aan die ligtoring in L'Agulhas. Dit is 'n klipgooi van die 'local' restaurante en kuierplekke, sowel as winkeltjies. Die plek behoort aan 'n ouer paartjie wat uit hul pad gaan om die woonstel netjies te hou, keurig en stylvol te verfraai en gaan die ekstra moeite aan met bederfies! Pa Nannas het 'n huislike gevoel en ek beveel dit aan vir enige iemand! Ons kon nie vir beter verblyf vra teen die suidkus nie! Voila!
Dit is die mooiste plekkie wat ons nog ooit by gebly het. Die plek is pragtig vars en skoon en die mense bederf die gaste baie. Ons het baie lekker gebly en die mense is vreeslik vriendelik en altyd beskikbaar vir enige gebeurlikhede.
Ons het puik, vriendelike 5-ster-verblyf ontvang in 'n silwerskoon, uitstekend ingerigte woonstel met alle denkbare geriewe en net 'n klipgooi van die bekende vuurtoring af.
Ons kan hierdie juweel van 'n plekkie sonder voorbehoud aanbeveel. Ons het lafenis en koelte gaan soek weg van die erge hitte en droogte in Stellenbosch en baie meer gekry. Gary en Stella is die perfekte gasheer en -vrou, die netjiese, luukse woonstel bied alles wat mens kan begeer, die uitsig is pragtig en ons kon nie vir beter verblyf in L'Agulhas gevra het nie. Ons sal beslis weer daar gaan bly as ons die geleentheid kry. Baie dankie Gary en Stella, julle is 'n formidabele span!
Die eienaars is baie vriendelik en behulpsaam. Ons het die plekkie geniet, baie netjies en mooi. Perfek vir 2 mense.
Ons verblyf was regtig soos dit geadverteer word. Die advertensie is lewensgetrou. G'n onaangename verrassings nie! Ons het heerlik gebly. Gary en Stella het baie moeite gedoen om ons verblyf 'n aangename wonderlike ervaring te maak. Baie dankie! Ons beveel dit aan!
Ons het ons verblyf terdeë geniet! Gary en Stella se opregte vriendelikheid maak mens se verblyf selfs nog beter. Die plek is pragtig ingerig en daar is als wat mens nodig het tydens 'n vakansie.